Document ID: 32001L0005

Az Európai Parlament és a Tanács 2001/5/EK irányelve
(2001. február 12.)
a színezékeken és édesítőszereken kívüli egyéb élelmiszer-adalékanyagokról szóló 95/2/EK irányelv módosításáról
AZ EURÓPAI PARLAMENT ÉS AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 95. cikkére,
tekintettel az emberi fogyasztásra szánt élelmiszerekben felhasználásra engedélyezett élelmiszer-adalékanyagokra vonatkozó tagállami jogszabályok közelítéséről szóló, 1988. december 21-i 89/107/EGK tanácsi irányelvre [1] és különösen annak 3. cikke (2) bekezdésére és 5. cikke (3) bekezdésére,
tekintettel a Bizottság javaslatára [2],
tekintettel a Gazdasági és Szociális Bizottság véleményére [3],
a Szerződés 251. cikkében megállapított eljárásnak megfelelően [4],
mivel:
(1) A színezékeken és édesítőszereken kívüli egyéb élelmiszer-adalékanyagokról szóló, 1995. február 20-i 95/2/EK európai parlamenti és tanácsi irányelv [5] megállapítja a Közösségben felhasználható élelmiszer-adalékanyagok jegyzékét, illetve azok alkalmazásának körülményeit.
(2) Az élelmiszer-adalékanyagok területén a 95/2/EK irányelv elfogadása óta technológiai fejlődés ment végbe.
(3) A 95/2/EK irányelvet e fejlődés figyelembevételével ki kell igazítani.
(4) Az élelmiszer-adalékanyagok élelmiszerekben történő felhasználását kizárólag akkor lehet jóváhagyni, ha azok megfelelnek a 89/107/EGK irányelv II. mellékletében megállapított általános feltételeknek.
(5) A 89/107/EGK irányelv 5. cikke (1) bekezdésének megfelelően az egyes tagállamok a területükön kétéves időtartamra engedélyezhetik valamely új élelmiszer-adalékanyag felhasználását.
(6) A tagállamok kérésének megfelelően a következő - nemzeti szinten engedélyezett - adalékokat kell közösségi szinten jóváhagyni: propán, bután és izo-bután: E termékeket az aeroszoladagolókra vonatkozó tagállami jogszabályok közelítéséről szóló, 1975. május 20-i 75/324/EGK tanácsi irányelvnek [6] megfelelően kell címkézni.
(7) A 89/107/EGK irányelvnek megfelelően konzultáltak a 97/579/EK bizottsági határozat [7] alapján létrehozott élelmiszerügyi tudományos bizottsággal azon intézkedések elfogadásakor, amelyek kihatással lehetnek a közegészségügyre,
ELFOGADTA EZT AZ IRÁNYELVET:
1. cikk
A 95/2/EK irányelv mellékletei a következőképpen módosulnak:
(1) az I. melléklet a következőképpen módosul:
a) a táblázat a következő adalékanyaggal egészül ki:
"E 949 Hidrogén *"
b) a megjegyzés harmadik pontja a
*
jelzésnek megfelelően a következő szöveggel egészül ki:
"E 949"
(2) a IV. melléklet
a) "E 445: A fagyanta glicerol-észterei"
sorának harmadik és negyedik oszlopa a következő rendelkezéssel egészül ki:
| | "A szeszes italok meghatározására, megnevezésére és kiszerelésére vonatkozó általános szabályok megállapításáról szóló 1576/89/EGK tanácsi rendeletnek megfelelő, nem áttetsző égetett szeszek | 100 mg/l |
| | 15 térfogatszázaléknál alacsonyabb alkoholtartalmú, nem áttetsző égetett szeszek | 100 mg/l |
b) a következő sorokkal egészül ki:
"E 650 | Cink-acetát | Rágógumi | 1000 mg/kg |
E 943a | Bután | Növényiolaj-spray (kizárólag ipari felhasználásra) Vízemulzió-spray | quantum satis |
E 943b | Izo-bután |
E 944 | Propán" |
(3) az V. mellékletben az első sor helyébe a következő szöveg lép:
"E 1520 | Propán-1, 2-diol (propilén-glikol) | Színezékek, emulgeálószerek, antioxidánsok és enzimek (legfeljebb 1 g/kg az élelmiszerben)" |
2. cikk
(1) A tagállamok elfogadják azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2002. augusztus 24-ig megfeleljenek. Erről haladéktalanul tájékoztatják a Bizottságot.
Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az irányelv által szabályozott területen fogadnak el.
3. cikk
Ez az irányelv az Európai Közösségek Hivatalos Lapjában való kihirdetésének napján lép hatályba.
4. cikk
Ennek az irányelvnek a tagállamok a címzettjei.
Kelt Brüsszelben, 2001. február 12-én.

Labels: 0
3
17
15